## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 6. ročník

K ukážke sa vzťahujú nasledujúce úlohy

### Ukážka 1

Kdesi kedysi mal jeden kráľ jedného syna a jedno dievčatko. Bol to krásny párik: šuhaj ako slnce a dievča ako zora! Mal sa veru čomu starý kráľ tešiť, celý svet sa mal na čo pozerať, keď sa brat so sestrou ruka v ruke prechádzali po záhrade. Ale keď sa raz kráľ so svojou dcérou prevážal na koči za mestom, zafučal vietor a princezná z koča zmizla. Kráľ sa obzeral, pozeral na všetky strany, ale o nej ani chýru. Rozposlal svojich sluhov po celej krajine, tí hľadali ako ihlu, ale nikde nič! Vtedy sa kráľ pustil do nariekania, do žalovania!
(P. Dobšinský – Najkrajšie rozprávky)
1. Ktoré tvrdenie vyplýva z textu ukážky 1?
A. dievča zrazu zmizlo
B. kráľ bol bezdetný
C. dievča bolo krásne sťa slnko
D. v koči sa viezol aj šuhaj
Odpoveď:
2. V ktorej z možností sa nenachádza abstraktné slovo?
A. strany
B. vietor
C. chýr
D. záhrada
Odpoveď:
3. Koľko prídavných mien sa nachádza v predposlednej vete?
A. 1
B. 0
C. 3
D. 2
Odpoveď:
4. V ktorej vete sa nachádza príslovka?
A. v poslednej
B. v prvej
C. v tretej
D. v druhej
Odpoveď:
5. Napíš tvar vyskloňovaného zámena ona z ukážky 1!
Odpoveď: