## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 6. ročník

K ukážke sa vzťahujú nasledujúce úlohy

### Ukážka 2

Belasá obloha so zaľúbením hľadela na seba vo vodách a vody boli plné rýb. V povetrí lietali kŕdle vtákov a na zemi sa pásli na lúkach čriedy. Ale čriedy nik nestrážil, nik nelovil ryby a nik nepočúval vtáčí spev. Na zemi chýbal človek.
Smutne blúdil po zemi Prometeus, potomok božského rodu Titanov a márne hľadal živé bytosti, ktoré chodili vystreté ako on a ktoré by sa mu tvárou podobali. Ale videl hlinu, dávajúcu život tráve, rastlinám a stromom a uzrel husté dažde, znášajúce sa na zem. Dažďová voda udržovala v prírode život, a tam kde nepršalo, umierali stromy i kry a
narastala púšť. Keď Prometeus pochopil silu zeme a vody, zmiešal hlinu s dažďovou vodou a vytvoril sochu prvého človeka. Ponášala sa na bohov. Palas Aténa, bohyňa jasného rozumu a múdrosti, vdýchla neživej soche ducha a šedivá hlina zružovela, začalo v nej búšiť srdce a dovtedy nehybné nohy a ruky urobili prvé pohyby. Tak poslal Prometeus na svet prvých ľudí.
(http://svedectvo.szm.com/prometeus_baj.html, upravené)
6. Napíš žáner textu v ukážke 2!
Odpoveď:
7. Podľa akých vzorov sa skloňujú slová vtáčí a líškin?
A. páví, páví
B. páví, matkin
C. cudzí, matkin
D. cudzí, páví
Odpoveď:
8. V akom rozprávaní je písaná ukážka 2?
A. ty - rozprávanie
B. my - rozprávanie
C. ja - rozprávanie
D. on - rozprávanie
Odpoveď:
9. Palas Aténa bola bohyňou:
A. múdrosti
B. prírody
C. prvých ľudí
D. neživých vecí
Odpoveď:
10. Z ukážky 2 vyplýva:
A. Prometeus bol synom Palas Atény
B. Prometeus vytvoril prvého človeka
C. Prometeus nenašiel živé bytosti
D. Prometeus stvoril čriedy, ryby...
Odpoveď: